Pulkveža Brieža iela (Rīga)

Pulkveža Brieža iela ir Rīgas iela, Ziemeļu rajonā, Centra, Pētersalas-Andrejsalas, Skanstes apkaimēs. Pulkveža Frīdriha Brieža vārdā nosauktā iela sākas krustojumā ar Kalpaka bulvāri, Elizabetes un Strēlnieku ielām un beidzas krustojumā ar Pētersalas ielu un Ganību dambi. Pulkveža Brieža ielas kopējais garums ir 1010 metri. Tā sastāv no 4 braukšanas joslām, kuras ielas posmā no Hanzas ielas līdz Pētersalas ielai ir atdalītas.

Ielas raksturojums 
Pulkveža Brieža iela ir 1010 metrus gara iela Centra, Pētersalas-Andrejsalas un Skanstes apkaimēs. Tā sākas krustojumā ar Kalpaka bulvāri, Elizabetes un Strēlnieku ielām (var teikt, ka Pulkveža Brieža iela ir Kalpaka bulvāra turpinājums). Iela visā tās garumā virzās ziemeļu virzienā. Pulkveža Brieža ielas sākumdaļa (līdz Hanzas ielai) atrodas Klusajā centrā. Aiz krustojuma ar Hanzas ielu braukšanas joslas ir atdalītas un ielas pārnumuru pusē atrodas 21. gadsimta 2. desmitgadē celta darījumu apbūve (agrāk šajā teritorijā atradās Rīgas Preču stacija). Pulkveža Brieža iela beidzas krustojumā ar Pētersalas ielu un Ganību dambi, kas ir ielas de facto turpinājums. Turpat ielas galā nepārnumuru pusē atrodas 1., 19. un 24. trolejbusu maršruta galapunkts "Pētersalas iela".

Ielu savienojumi 
Pulkveža Brieža iela ir savienota ar šādām ielām:
 Kalpaka bulvāris
 Elizabetes iela
 Strēlnieku iela
 Mednieku iela ("T" veida krustojums)
 Dzirnavu iela ("T" veida krustojums)
 Hanzas iela
 Pētersalas iela
 Ganību dambis

Ievērojamas ēkas 
 Pulkveža Brieža ielā 12 atrodas A/s "Latvenergo" galvenais birojs.
 Pulkveža Brieža ielā 25 atrodas Rīgas 13. vidusskola. Ēka celta 1951. gadā, arhitekts Alfrēds Pūpols.
 Pulkveža Brieža ielā 47 atrodas 1., 19. un 24. trolejbusu maršruta galapunkts "Pētersalas iela".

Skatīt arī 
 Ziemeļu rajons
 Centrs
 Pētersala-Andrejsala
 Skanste
 Pulkveža Brieža iela citās Latvijas pilsētās

Atsauces 

 

Ielas Rīgas centrā
Ielas Pētersalā-Andrejsalā
Ielas Skanstē
Ziemeļu rajons